projecte-aina/catalan_government_crawling huggingface dataset:
El Programa d'acords voluntaris es basa en aquesta norma per a calcular i reportar les dades de l'inventari de GEH que cal comunicar anualment.
Aquesta és una norma que especifica els principis i requisits per a la quantificació i l'informe d'emissions i remocions de GEH a nivell d'organització.
La nova versió de la norma ISO 14064: part 1, que es va publicar al desembre de 2018, incorpora canvis significatius respecte a la versió anterior.
En l'enllaç de sota, trobareu una nota explicativa que té la finalitat d'informar dels canvis principals i que més endavant conforme es vagin establint criteris i directrius s'anirà ampliant i concretant.
Les directrius de la norma ISO 14064: part 1 se segueixen en el Programa d'acords voluntaris per a fer l'inventari i també marquen com comunicar les dades.
A banda de les organitzacions que formen part dels acords voluntaris, hi ha moltes organitzacions arreu que l'utilitzen per a fer els seus inventaris.
Implicacions de la nova versió de norma en el Programa d'acords voluntaris
La comunicació de dades per als adherits al Programa d'acords voluntaris per a aquest any 2019 no implica cap canvi respecte a d'anys anteriors.
La informació que es facilita en aquesta nota, té la finalitat d'anticipar i orientar a les organitzacions dels canvis futurs en el Programa d'acords voluntaris, que tindrà efectes a l'inventari d'emissions i també en com es comuniquen les dades.
L'Oficina Catalana del Canvi Climàtic està treballant en com incorporar els nous requisits de la norma.
Aquests canvis comportaran haver de generar nous criteris i orientacions.
En aquest sentit comentar que la ISO 14064: part 1 és una norma de grans directrius i la norma que és més explícita és la ISO 14069 que és la guia que la desenvolupa i concreta.
En aquest moment, la versió d'ISO 14069 que existeix és la que serveix de guia per a la versió antiga.
Està previst que el grup de treball de la ISO comenci a treballar en l'adaptació de la guia 14069.
Alguns dels requisits impliquen que caldrà actualitzar l'aplicació web a través de la qual els adherits al Programa d'acords voluntaris comuniquen anualment les dades, és per aquests motius que els canvis no es podran implementar a curt termini, encara que sí es treballaran per a poder-los implementar tant aviat com sigui viable.
El Programa d'acords es va dissenyar al 2009, a banda dels canvis que incorpora la norma, s'aprofitarà per a incloure totes aquelles millores que no hem pogut incorporar a l'aplicació web durant aquests anys.
Us anirem informant dels avenços.
El termini per participar a la consulta pública prèvia a l'elaboració d'un projecte de decret per facilitar l'aplicació del marc normatiu i facilitar criteris i eines metodològiques per calcular les emissions de gasos amb efecte d'hivernacle i per avaluar la vulnerabilitat territorial davant dels impactes del canvi climàtic, finalitzarà el proper 17 d'abril.
La Llei 16/2017, d'1 d'agost, del canvi climàtic preveu que, en el procés d'avaluació ambiental, tots els plans, programes i projectes que es desenvolupin a Catalunya han de valorar les emissions de gasos amb efecte d'hivernacle que la seva execució i gestió puguin produir, i també la vulnerabilitat davant dels impactes del canvi climàtic.
El grau de maduresa en la introducció dels aspectes relatius al canvi climàtic en l'avaluació ambiental, tant des del punt de vista de les emissions de gasos amb efecte d'hivernacle –conegut com a mitigació– com de la reducció de la vulnerabilitat als impactes del canvi climàtic –conegut com a adaptació– no és el mateix segons si es tracta de plans i programes o si es tracta de projectes.
En el cas dels plans i programes existeix ja prou expertesa, fet que permet l'establiment d'uns paràmetres i unes directrius bàsiques que han de complir aquestes metodologies.
No el cas dels projectes, en els quals encara l'aplicació és molt més incipient i, per tant, també és més gran la incertesa.
És per això que es deixarà per a una fase posterior el desenvolupament per a projectes, un cop es disposi d'una major informació en aquest àmbit.
Aquest tutorial té la finalitat de facilitar la comunicació de dades anuals del Programa, donant orientacions per a la preparació i la introducció de les dades a l'aplicació web.
El Programa d'acords voluntaris és una iniciativa per a que les organitzacions de Catalunya disposin d'eines i suport per tal de poder reduir les seves emissions de gasos amb efecte d'hivernacle (GEH).
Els requeriments per a participar en aquesta iniciativa voluntària són:
El tutorial del Programa d'acords voluntaris
Les organitzacions cal que anualment preparin aquestes dades i les comuniquin mitjançant una aplicació web.
L'OCCC amb aquest tutorial vol donar resposta a les millores que ens proposen els adherits i en concret té la finalitat de facilitar i recordar a les organitzacions com preparar les dades i com comunicar-les via l'aplicació web, atès que aquest pas només es fa un cop a l'any.
Recordeu que, a banda de comunicar les dades via aplicació web, els que aneu per Procediment simplificat i per tant no cal que l'inventari estigui verificat -que sou el 90% dels adherits- cal que envieu la calculadora per correu electrònic a [EMAIL] i les organitzacions que aneu per verificació cal que envieu la documentació de la verificació per correu electrònic a aquesta mateixa bústia.
Per a més informació podeu consultar la pàgina web d'Acords voluntaris i el Manual del Programa: El Programa d'acords voluntaris pas a pas.
Entitats de l'Àrea Metropolitana de Barcelona
Per les entitats que presten un servei a l'Àrea Metropolitana de Barcelona (AMB) podeu consultar un tutorial elaborat per l'Àrea per a facilitar l'adhesió de les empreses de l'AMB i concessionàries.
Les empreses de l'AMB cada any calculen les seves emissions de GEH en el marc de l'Estratègia de Carboni i aquestes dades són auditades.
Per tant l'adhesió al Programa es pot fer sense cap taxa de gestió ni de verificació i formar-ne part pot contribuir a que redueixin les seves emissions de gasos amb efecte d'hivernacle.
El Diari Oficial de la Generalitat de Catalunya ha publicat avui la Resolució TES/738/2019, de 18 de març, per la qual s'obre la convocatòria de subvencions als ens locals per a fomentar actuacions de mitigació i d'adaptació al canvi climàtic.
Les subvencions que preveu aquesta convocatòria es regeixen per les bases reguladores aprovades per
l'Ordre TES/169/2018, de 4 d'octubre.
La dotació màxima de les subvencions que preveu aquesta convocatòria és d'un milió d'euros i les actuacions subvencionables en aquesta convocatòria són:
El termini de presentació de les sol·licituds, acompanyades de la documentació pertinent, és de dos mesos
des de la publicació d'aquesta Resolució al Diari Oficial de la Generalitat de Catalunya.
Des del 25 de març, el Ministeri per a la Transició Ecològica ha obert el termini per a presentar les propostes de projectes que redueixin emissions dels sectors difusos.
Només seran admeses les propostes de projectes l'entrada en funcionament de les quals sigui anterior a l'1 de gener de 2021.
Les propostes s'han de presentar mitjançant el Document d'Idea de Projecte (PIN).
Aquest document, que recollirà els aspectes fonamentals del projecte, ha de ser remès en format electrònic al FES-CO2 ( [EMAIL] ), abans del 26 d'abril de 2019.
La documentació s'ha d'enviar completa i dins el termini, amb la finalitat de poder dur a terme una anàlisi adequada dels projectes i una avaluació homogènia i equitativa.
La sessió tindrà lloc el proper 8 d'abril a la Sala d'actes del Departament de Territori i Sostenibilitat i està adreçada als titulars d'instal·lacions incloses a l'annex I de la Directiva 2003/87/CE, per la qual s'estableix un règim per al comerç de drets d'emissió de gasos amb efecte d'hivernacle, així com als verificadors de gasos amb efecte d'hivernacle.
L'Oficina Catalana del Canvi Climàtic del Departament de Territori i Sostenibilitat organitza el proper 8 d'abril, una jornada per presentar les novetats i les qüestions generals del nou període Fase IV (2021-2025) del règim del comerç de drets d'emissió de gasos amb efecte d'hivernacle (EU-ETS), adreçada als titulars d'instal·lacions incloses a l'annex I de la Directiva 2003/87/CE, per la qual s'estableix un règim per al comerç de drets d'emissió de gasos amb efecte d'hivernacle, així com als verificadors de gasos amb efecte d'hivernacle.
L'acte comptarà amb la presència del cap de l'Oficina Catalana del Canvi Climàtic, Sr.
Salvador Samitier i la cap del Servei de la Subdirecció General de Comerç d'Emissions i Mecanismes de Flexibilitat de l'Oficina Espanyola del Canvi Climàtic, Sra.
Per qüestions d'aforament de la sala només s'admetrà una persona per instal·lació, entitat o empresa.
El termini per inscriure's finalitza el proper dijous 4 d'abril.
El Diari Oficial de la Generalitat de Catalunya ha publicat avui la Resolució TES/780/2019, de 18 de març, de convocatòria de subvencions a associacions empresarials de Catalunya per realitzar estudis en matèria de petjada de carboni de productes o serveis, per a l'any 2019.
Les subvencions que preveu aquesta convocatòria es regeixen per les bases reguladores aprovades per l'Ordre TES/16/2018, de 16 de febrer, per la qual s'aproven les bases reguladores de les subvencions a associacions empresarials de Catalunya per a la realització d'estudis en matèria de petjada de carboni de productes o serveis.
La dotació màxima de les subvencions que preveu aquesta convocatòria és de 80.000 euros i poden ser objecte de subvenció la realització d'estudis que tinguin per objecte el desenvolupament d'una metodologia de càlcul de la petjada de carboni per a una família de productes o serveis.
El termini de presentació de les sol·licituds, acompanyades de la documentació pertinent, és d'un mes des de
la publicació d'aquesta Resolució al Diari Oficial de la Generalitat de Catalunya.
L'increment, segons l'escenari d'emissions de gasos amb efecte d'hivernacle més intensiu, l'ha calculat el Servei Meteorològic de Catalunya respecte del període 1971-2000
L'abast de l'adhesió inclou totes les activitats i instal·lacions de l'organització.
L'abast de l'adhesió inclou la seu central del Departament i altres edificis i seus de serveis territorials.
El BOE publicà les resolucions de les convocatòries el passat divendres 25 de setembre.
El seminari tindrà lloc els dies 1, 2, 8, 15 i 22 d'octubre i el 5 de novembre de 2020.
El termini per a participar en aquesta consulta finalitza el 29 de desembre de 2020.
El fons té un import total de 700.000 €, obert a projectes i accions dels cinc àmbits sectorials en què treballa l'Euroregió Pirineus Mediterrània (EPM): innovació, medi ambient i canvi climàtic, ensenyament superior, turisme i cultura.
La Llei de canvi climàtic va ser aprovada pel Parlament de Catalunya el 27 de juliol de 2017 i impugnada davant el Tribunal Constitucional pel Consell de Ministres del Govern de l'Estat.
Amb anterioritat ja es van adherir al Programa d'Acords voluntaris el servei de clavegueram del Vallès Occidental - Baix Llobregat, el servei d'abastament d'aigua potable de Sant Cugat del Vallès i el servei d'abastament d'aigua potable i clavegueram de Deltebre.
En aquesta ocasió s'adhereix SOREA SAU, Mancomunitat de Recursos Hídrics de Salou i Vila-seca.
L'abast de l'adhesió inclou els centres assistencials de Barcelona-Rosselló, Cornellà del Llobregat, Sant Feliu de Llobregat, Martorell i Terrassa.
L'Ordre TES/16/2018, de 16 de febrer, conté les bases reguladores actualitzades que regiran la propera convocatòria de subvencions a associacions empresarials per realitzar estudis sobre la petjada de carboni de productes i serveis.
L'Oficina Catalana del Canvi Climàtic realitza una estimació del mix elèctric des de l'any 2008.
La dada per l'any 2017 és de 392 gCO2/kWh
El pressupost pels anys 2018 i 2019 és de 212 milions d'€ i l'objectiu és impulsar projectes innovadors en els àmbits de l'eficiència energètica, la seguretat energètica i les energies netes.
La jornada, organitzada pel projecte europeu Life Medacc que lidera l'Oficina Catalana del Canvi Climàtic, se celebrarà el proper 24 d'abril a l'Institut d'Estudis Catalans.
La constitució de la Taula Social del Canvi Climàtic està prevista a la Llei 16/2017, d'1 d'agost del canvi climàtic i el termini per a fer aportacions és fins el 21 de febrer.
L'article 31.1 de la Llei 16/2017, de l'1 d'agost, del canvi climàtic, preveu la creació de la Taula Social del Canvi Climàtic i en determina la seva naturalesa d'òrgan col·legiat adscrit al departament competent en matèria de canvi climàtic, amb la funció de canalitzar la participació, la informació i la consulta a les entitats i organitzacions més representatives del teixit social, econòmic i ambiental de Catalunya sobre les polítiques climàtiques.
D'acord amb l'article 133.1 de la Llei 39/2015, de l'1 d'octubre, del procediment administratiu comú de les administracions públiques, amb caràcter previ a l'elaboració del projecte o avantprojecte de llei o de reglament, s'ha de substanciar una consulta pública a través del portal web de l'Administració competent en la qual s'ha de demanar l'opinió dels subjectes i de les organitzacions més representatives potencialment afectats per la futura norma.
En aquest sentit, al portal de participació de la Generalitat s'ha obert el període per fer les aportacions que es considerin convenients, per via electrònica i fins el dia 21 de febrer.
En la segona fase del procés, l'òrgan promotor de la consulta pública farà un anàlisi conjunta de les aportacions rebudes i en valorarà la seva incorporació en el contingut de la norma a desenvolupar.
La tercera convocatòria de projectes del Programa Operatiu Espanya-França-Andorra s'obrirà a principis de febrer de 2019.
En aquesta ocasió haurà una sola fase d'aprovació de projectes i el període de presentació de candidatures serà de dos mesos.
Per tal d'ajudar als potencials promotors de projectes a la presentació de les candidaures, el proper 12 de febrer de 2019 tindrà lloc al Palau de Congressos de Jaca (Osca) el seminari de llançament de la tercera convocatòria de projectes.
Es preveu que la programació d'aquesta tercera convocatòria tingui lloc a l'octubre de 2019.
La dotació financera per a aquesta convocatòria tindrà el 20% del total del FEDER assignat al període 2014-2020.
Aquest pressupost es repartirà entre totes les prioritats d'inversió a excepció de la 6c de l'Eix 3 (PI 6c: Valoritzar el patrimoni natural i cultural mitjançant enfocaments conjunts de desenvolupament sostenible) que no té fons disponibles.
Tant els eixos 2 com 4 són línies amb prioritats d'inversió relacionades amb l'adaptació al canvi climàtic, resiliència front als riscos i millora de sistemes de transport amb baixos nivells d'emissió de carboni.
La Direcció General de Promoció Econòmica, Competència i Regulació resta a la vostra disposició per tal de guiar-vos en tot el procés de preparació de la candidatura, resoldre els vostres dubtes, i posant a la vostra disposició contactes i eines de recerca de socis per ajudar-vos a trobar el partenariat més idoni a la vostra tipologia de projectes.
Podeu contactar-nos mitjançant el correu electrònic [EMAIL]
L'Oficina Catalana del Canvi Climàtic (OCCC), va visitar l'Autoritat Portuària de Barcelona l'11 de gener, en el marc del Programa dels acords voluntaris per a la reducció d'emissions de GEH.
L'Oficina Catalana del Canvi Climàtic (OCCC), va visitar Manufactura Moderna de Metales el 15 de desembre, en el marc del Programa dels acords voluntaris per a la reducció d'emissions de GEH
L'Oficina Catalana del Canvi Climàtic (OCCC), va visitar l'Ajuntament de Sant Cugat del Vallès el passat 11 de desembre, en el marc del Programa dels Acords voluntaris per a la reducció d'emissions de GEH
L'Oficina Catalana del Canvi Climàtic (OCCC) va visitar la Delegació de Barcelona de Fama Systems, SA el passat 18 de desembre, en el marc del Programa dels Acords voluntaris per a la reducció d'emissions de GEH.
L'Oficina Catalana del Canvi Climàtic va visitar l'Hospital de Mollet el 14 de desembre en el marc del Programa dels acords voluntaris per a la reducció d'emissions de GEH.
L'OCCC va visitar l'Agència de l'Habitatge de Catalunya el 10 de desembre, en el marc del Programa dels acords voluntaris per a la reducció d'emissions de GEH
L'Oficina Catalana del Canvi Climàtic (OCCC) va visitar l'octubre a ARDA Gestió i Estudis Ambientals, SLL, iniciant d'aquesta manera les visites de col·laboració amb les empreses dels acords voluntaris
El fons té un import total de 700.000 €, obert a projectes i accions dels cinc àmbits sectorials en què treballa l'Euroregió Pirineus Mediterrània (EPM): innovació, medi ambient i canvi climàtic, ensenyament superior, turisme i cultura.
L'EPM destinarà 100.000 € del Fons d'Ajut Euroregional per fer front a la Covid-19 específicament a l'àmbit del medi ambient i de la lluita contra el canvi climàtic.
Aquests 100.000€ es desglossaran en dues línies d'ajut.
D'una banda, l'EPM preveu realitzar un projecte d'inserció social a través del reciclatge i la reutilització de residus, especialment els provinents del sector tèxtil.
Es tracta, per tant, de potenciar l'economia circular i d'afavorir el medi ambient a través del vessant social.
Aquesta línia disposarà d'un ajut per un import de 70.000€.
De l'altra, l'EPM aposta per finançar l'estudi de l'impacte de les polítiques públiques sobre el medi ambient, especialment en el marc post-covid, a través d'especialistes en la matèria, sobretot pel que fa al canvi climàtic.
En aquest sentit, s'identificaran els sectors i ecosistemes amb més potencial per avançar cap a la sostenibilitat i la resiliència.
Aquesta línia disposarà d'un import de 30.000 €.
Per presentar-se al fons d'ajut, és imprescindible tenir coneixement previ dels principals sectors econòmics de l'Euroregió Pirineus Mediterrània i tenir coneixements previs en el camp de les polítiques de transició ecològica, transició energètica i de sostenibilitat.
El termini per a participar en aquesta consulta finalitza el 29 de desembre de 2020.
Els gasos fluorats amb efecte d'hivernacle s'utilitzen sobretot en els sectors de la refrigeració i climatització.
Les emissions d'aquests gasos contribueixen de manera molt rellevant a l'escalfament global causant del canvi climàtic.
El 2014, la Unió Europea va adoptar un paquet normatiu amb l'objectiu de reduir-ne les seves emissions de manera significativa.
En el marc del nou paquet verd europeu (Green Deal), així com del progrés tècnic i les lliçons apreses durant la implementació de la normativa vigent en la matèria, la Comissió Europea prepara ara una revisió del Reglament de gasos fluorats.
Per això planteja aquesta consulta pública, adreçada a tota la ciutadania, organitzacions i sectors d'activitat, la qual estarà oberta fins el 29 de desembre de 2020.
El BOE publicà les resolucions de les convocatòries el passat divendres 25 de setembre.
La convocatòria d'instal·lacions de producció d'energia tèrmica destina 8.100.000 € a la promoció de projectes de producció d'energia tèrmica a partir de fonts d'energia renovable a Catalunya.
A partir d'aquests projectes es volen assolir, almenys, 30,16 MW de potència renovable instal·lada.
Són elegibles els projectes de biomassa forestal a l'àmbit industrial, geotèrmia, solar tèrmica, biogas, biometà i les xarxes de calor.
Pel que fa a la convocatòria d'instal·lacions de generació d'energia elèctrica, aquesta destina 1.900.000 € a la promoció de projectes de generació elèctrica amb energia renovable a Catalunya.
L'objectiu és aconseguir la instal·lació d'almenys 13,18 MW de potència renovable amb projectes de generació elèctrica amb diferents tecnologies.
Són elegibles els projectes de biogas per usos industrials i fotovoltaica per autoconsum.
Els ajuts s'atorgaran a través d'una subvenció a fons perdut, susceptibles de ser cofinançats amb fons FEDER, que serà percebut pel beneficiari, amb caràcter definitiu, un cop es verifiqui l'execució del projecte, se'n certifiqui la inversió i la sol·licitud de pagament sigui acceptada per l'autoritat de gestió FEDER.
Amb l'objectiu de facilitar el finançament dels projectes, el 80% de l'ajut concedit es podrà anticipar al beneficiari.
L'abast de l'adhesió inclou la seu central del Departament i altres edificis i seus de serveis territorials.
La Secretaria de Medi Ambient del Departament de Territori i Sostenibilitat formava part dels acords voluntaris des de l'any 2010, al 2020 s'ha ampliat l'abast de l'adhesió incloent la seu central del Departament i altres edificis i seus de serveis territorials.
L'abast de l'adhesió inclou totes les activitats i instal·lacions de l'organització
S'inclou l'ocupació parcial de dues naus industrials i de l'edifici d'oficines ubicat a Rubí.
Es realitzen serveis de rehabilitació de canonades i baixants sense obres, inspecció de canonades amb càmera TV, fresat de canonades amb robot, desembussos i neteja de canonades i obra civil en xarxes de sanejament.
Les 121 instal·lacions catalanes subjectes al règim europeu del comerç de drets d'emissió, responsables d'aproximadament un 30% de les emissions, han reportat l'any 2018 14,5 milions de tones de CO2.
El Departament de Territori i Sostenibilitat, a través de l'Oficina Catalana del Canvi Climàtic de la Direcció General de Qualitat Ambiental i Canvi Climàtic, ha validat els informes verificats de les emissions de les instal·lacions incloses en la Llei que regula el règim del comerç de drets d'emissió (RCDE) dels gasos amb efecte d'hivernacle (GEH) corresponents a l'any 2018.
Aquesta informació s'inscriurà properament en el registre comunitari de drets d'emissió.
A Catalunya, les instal·lacions incloses en l'RCDE, i de les que se n'ha validat l'informe anual d'emissions, han estat 121.
En total, han emès 14.507.490 tones de CO2, que suposa una reducció de 422.720 tones de CO2 –un 2,83%– respecte l'any anterior.
Aquestes instal·lacions són les responsables d'aproximadament un 30% de les emissions de GEH de Catalunya.
La reducció s'ha produït pel descens dels dos sectors que més contribueixen al conjunt total d'emissions, l'elèctric i el ciment.
Aquest 2018 ha estat encara més clara la tendència ja iniciada a l'inici del tercer període de l'RCDE pel que fa a l'augment del diferencial entre les emissions i l'assignació gratuïta.
En total, les instal·lacions catalanes hauran d'adquirir i lliurar més de 5 milions de tones de CO2 per complir amb les obligacions que estableix aquest règim.
El dèficit de drets es concentra al sector energètic –generació d'energia elèctrica, que no té assignació gratuïta de crèdits, i combustió i té un cost de 113 milions d'euros al sector energètic i industrial del país.